Vendsyssel Elite Badminton var bare tre vundne bolde fra en 4-2 sejr i mandagens hjemmekamp mod Gentofte, men endte i stedet med selv at tabe 2-4 i Arena Nord. Dermed forsvandt det sidste håb om en plads i DM-kvartfinalerne. - Typisk vores sæson, udtalte sportschef Peter R. Jensen, der inden kampen blev hyldet med blomster og ønsket om held og lykke i New Zealand, hvor han skal være træner fra 1. maj.

Referat:
Anden kamp i medaljeslutspillet var afgørende for om Vendsyssel Elitebadminton kunne spille sig videre til kvartfinalerne. Men drømmen endte mandag aften hjemme mod Gentofte.